लगानी बोर्डको सन्दर्भमा गर्वको विषय भनौँ या संयोग, २०६५/०६६ मा अर्थमन्त्री छँदा मैले यो अवधारणा अघि सारेको थिएँ। किनकी हाम्रो देशमा राजनीतिक परिवर्तनपछि अब हामी आर्थिक दिशामा अघि बढ्नुपर्छ भन्ने विषयमा बहस सुरु भएको थियो। यद्यपि, हामीसँग श्रमको पर्याप्तता (लेबर सरप्लस) थियो तर पुँजी र प्रविधिको थिएन। हाम्रो अर्थतन्त्र बाह्य लगानी र प्रविधि नभित्र्याएसम्म अघि बढ्न सक्दैन भन्ने सोचका साथ त्यतिबेला यो अवधारणा अघि सारिएको थियो।
